Eugene Antonio Marino

Eugene Antonio Marino,  S.S.J. (født 29. mai 1934 i Biloxi i Mississippi i USA; død 12. november 2000 i Manhasset i Nassau County i staten New York) var katolsk erkebiskop av Atlanta. Han var den fjerde afro-amerikanske biskop i USA, den første svarte hjelpebiskop i Washington, og den første svarte erkebiskop i landet. 


== Liv og virke ==


=== Bakgrunn ===
Eugene Antonio Marino var det sjette av åtte barn til den puertoricanske bakeren Jesús María Marino og afrikansk-amerikanske hushjelpen Lottie Irene Bradford Marino. Han gikk på katolske skoler i Biloxi.


=== Prest ===
Eugene Antonio Marino inntrådte i Society of Saint Joseph of the Sacred Heart, en presteorden som særlig arbeidet for den svarte befolkning, og ble presteviet 9. juni 1962.


=== Hjelpebiskop i Washington ===
Den 12. juli 1974 utnevnte pave Paul VI ham til titulærbiskop av Walla Walla og til hjelpebiskop i erkebispedømmet Washington. Erkebiskopen av Washington, William Wakefield Baum, bispeviet ham 12. september samme år; medkonsekranter var biskopen av Columbus, Edward John Herrmann, og hjelpebiskop i New Orleans, Harold Robert Perry S.V.D.


=== Erkebiskop av Atlanta ===
Den 14. mars 1988 utnevnte pave Johannes Paul II ham til erkebiskop av Atlanta. Han ble innsatt i embedet den 5. mai samme år.
Marino var selv engasjert i en affære over tid med en kvinnelig kirkelig medarbeider, og dette ble offentlig kjent i 1990. Denne kvinnen, Vicki Long, avslørte dessuten at hun i hemmelighet var blitt gift med Marino i desember 1988.


=== Etter sin fratreden ===
Etter dette, og etter bare to år som erkebiskop av Atlanta, trakk Marino, som hadde trukket inn i en periode av isolasjon siden 1. juni 1990, seg fra sitt embede den 10. juli 1990. Han viste da til et behov for åndelig fornyelse, psykologisk terapi og medisinsk tilsyn. Deretter tok han en seks uker lang periode med rådgivning. Marino beholdt tittelen som erkebiskop og dro stille til Michigan og tok en stilling som kapellan ved Sisters of Mercy i Alma i Michigan frem til 1995. Deretter og til sin død i 2000 arbeidet han i et rådgivningsprogram om seksuellt misbruk og stoffavhengighet ved St. Vincent's Hospital Westchester i Harrison i delstaten New York.
Han døde 66 år gammel på St. Ignatius Retreat House i Manhasset på Long Island i New York.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Kardinal Gasparo Carpegna (1625-1714) *1670
Kardinal Fabrizio Paolucci (1651-1726) *1685
Kardinal Francesco Barberini den yngre (1662-1738) *1721
Kardinal Annibale Albani (1682-1751) *1730
Kardinal Federico Marcello Lante Montefeltro Della Rovere (1695-1773) *1732
Biskop Charles Walmesley (1722-1797) *1756
Erkebiskop John Carroll (1735-1815) *1790
Biskop Jean-Louis Anne Madelain Lefebvre de Cheverus (1768-1836) *1810
Erkebiskop Ambrose Maréchal (1768-1828) *1817
Biskop John Dubois (1764-1842) *1826
Biskop John Joseph Hughes (1797-1864) *1838
Kardinal John McCloskey (1810-1885) *1844
Erkebiskop Michael Augustine Corrigan (1839-1902) *1873
Biskop Charles Edward McDonnell (1854 -1921) *1892
Biskop Thomas Edmund Molloy (1884-1956) *1920
Biskop Raymond Augustine Kearney (1902-1956) *1935
Kardinal John Joseph Carberry (1904-1998) *1956
Kardinal William Wakefield Baum (1926-2015) *1970
Erkebiskop Eugene Antonio Marino (1934-2000) *1974


== Referanser ==